Barua kazi ya uanahabari katika shirika lenu

KARAMA MPENDA KAZI, 
S.L.P 24 - 310100, 
KISUMU. 

29/04/2021. 
MKURUGENZI MKUU, 
SHIRIKA LA UTANGAZAJI LA SAUTI YA MASHUJAA, 
S.L.P 338-12001, 
KWALE. 

Kwa Bw /Bi, 
KUH: KAZI YA UANAHABARI KATIKA SHIRIKA LENU. 
Kutokana na tangazo lenu katika gazeti la kila siku la Sauti ya Mashujaaa tarehe 19/4/202 kuhusu nafasi ya uhasibu, ningependa kuwasilisha ombi langu la kazi kwenye shirika lenu la utangazaji.
Mimi ni raia wa Kenya, kijana mwenye umri wa miaka ishirini na tisa, kimo cha wastani na ngozi ya rangi ya maji ya kunde. Mimi ni mzaliwa wa Chebuyusi mkoa wa Pwani.  
Tangu kuzaliwa kwangu hadi sasa nimekuwa nikiongozwa na sera falsafa zinazojikita katika bidii, kujikaza kisabuni na kujifunga kibwebwe. 
Nilifuzu katika kisomo cha msingi kwa kuibuka mwanafunzi bora katika mkoa wetu. Baadaye, nilijiunga na shule ya upili ya kitaifa ya Starehe. Nilikwa bingwa katika nyanja za lugha, stadi za utunzi na uandishi na kuyaimba mashairi. Nilitia guu katika bahari ya kughani na kuigiza. 
Nilishiriki katika tamasha za muziki na uigizaji ambazo zilikuwa kama mazoezi ya talanta yangu. Kwangu, huo ulikuwa mwanzo. Baada ya miaka minne kama mwanegenzi mpenzi wa lugha, nilikuwa nimejikwanguria vyeti vingi kama mwanafunzi bora katika masomo ya fasihi na lugha. Aidha, nilitunukiwa hidaya kochokocho kwa kuwa mkariri bora wa mashairi. 
Nilikamilisha kisomo changu cha sekondari na kuibuka mwanafunzi wa sita bora nchini. Nakala chapa ya  matokeo yangu ya mtihani yameambatanishwa na barua hii. Baada ya matokeo haya nilijiunga na chuo kikuu cha Kenyatta. Chuoni, nilijitosa katika tajriba hiyo na mwisho wa kisomo nilifuzu kwa shahada ya daraja la kwanza katika masuala ya habari na utangazaji. 

Baadaye nilipata mshawasha wa kuyapanua mawazo yangu. Nilielekea ughaibuni ambapo nilijiunga na Chuo Kikuu cha Oxford. Nina shahada ya uzamili ya isimu lugha kutoka chuo cha Oxford.

Natumai kuwa mtanipa nafasi ya hii ya kujiendeleza.  Pindi nipatapo nafasi hii nitajitolea kuhakikisha kuwa kuna maendeleo katika shirika hili. Nimeambatanisha tawasifu yangu pamoja na vyeti vyangu. 
Wako mwaminifu, 
Akatope Mwendani.